*Proiect*

L E G E

**pentru modificarea și completarea unor acte legislative**

**nr.\_\_\_\_\_  din\_\_\_\_\_\_\_\_\_\_\_\_\_\_\_**

Parlamentul adoptă prezenta lege organică.

**Art.I. –** Legea Republicii Moldova nr.131 din 3.07.2015 privind achiziţiile publice (Monitorul Oficial al Republicii Moldova, 2015, nr.197-205, art.402), se modifică după cum urmează:

**1.** La articolul 1:

definiția „Agenția de Soluționare a Contestațiilor” se modifică și va avea următorul cuprins:

„Agenția Naţională pentru Soluționarea Contestațiilor – autoritate independentă, care soluţionează contestaţiile formulate în cadrul procedurilor de achiziţie publică”;

definiția „contract de achiziţii publice de lucrări” se modifică și va avea următorul cuprins:

“contract de achiziţii publice de lucrări – contract de achiziţii publice avînd ca obiect fie execuţia, fie atît proiectarea, cît şi execuţia unor lucrări aferente activităţilor enumerate în Anexa 1 la această lege, sau a unei construcţii, fie realizarea, prin orice mijloace, a unei construcţii care să răspundă unor necesităţi precizate de autoritatea contractantă.”

**2.** La articolul 4 alineatul (1), liteta k) se exclude.

**3.** La articolul 45, alineatele (1)-(4) se modifică și vor avea următorul cuprins:

„(1) Procedura de licitaţie deschisă cuprinde oferte ale tuturor operatorilor economici care doresc să participe la licitaţie. Autoritatea contractantă publică, în prealabil, un anunț de participare la licitaţia deschisă pentru informarea potenţialilor participanţi, astfel încît aceştia să îşi poată pregăti ofertele. Anunțul de participare la licitația deschisă se publică conform art. 28 alin. (1).

(2) În cazul achiziţiilor publice în care valoarea contractului care urmează să fie atribuit, estimată conform prevederilor art. 3, este egală cu sau mai mare decît pragurile prevăzute la art. 2 alin. (3), anunţul de participare va fi de asemenea publicat în Jurnalul Oficial al Uniunii Europene.

(3) În cazul achiziţiilor publice în care valoarea contractului care urmează să fie atribuit, estimată conform prevederilor art. 3, este mai mică decît pragurile prevăzute la art. 2 alin. (3), perioada cuprinsă între data transmiterii anunțului de participare spre publicare în Buletinul achizițiilor publice și data-limită de depunere a ofertelor trebuie să fie de cel puțin 20 de zile.

(4) În cazul achiziţiilor publice în care valoarea contractului care urmează să fie atribuit, estimată conform prevederilor art. 3, este egală sau mai mare decît pragurile prevăzute la art. 2 alin. (3), perioada cuprinsă între data transmiterii anunțului de participare spre publicare în Buletinul achizițiilor publice și, după caz, în Jurnalul Oficial al Uniunii Europene, și data-limită de depunere a ofertelor trebuie să fie de cel puțin 52 de zile.”

**4.** La articolul 49, alineatele (1)-(4) se modifică și vor avea următorul cuprins:

„(1) Licitaţia restrînsă se desfăşoară potrivit aceloraşi reguli prevăzute pentru licitaţia deschisă, cu condiţia aplicării unei proceduri de preselecție precedate de publicarea unei invitaţii de participare la preselecție. Procedura de licitaţie restrînsă se desfășoară în două etape:

a) etapa de selectare a candidaţilor, prin aplicarea criteriilor de calificare și selecţie în conformitate cu prevederile art. 16–25;

b) etapa de evaluare a ofertelor depuse de candidaţii selectaţi, prin aplicarea criteriului de atribuire.

Licitaţia restrînsă se iniţiază prin publicarea unui anunţ de participare în conformitate cu art. 28 alin. (1), prin care se solicită operatorilor economici interesaţi depunerea de candidaturi.

(2) În cazul achiziţiilor publice în care valoarea contractului care urmează să fie atribuit, estimată conform prevederilor art. 3, este egală sau mai mare decît pragurile prevăzute la art. 2 alin. (3), anunţul de participare va fi de asemenea publicat în Jurnalul Oficial al Uniunii Europene.

(3) În cazul achiziţiilor publice în care valoarea contractului care urmează să fie atribuit, estimată conform prevederilor art. 3, este mai mică decît pragurile prevăzute la art. 2 alin. (3), perioada cuprinsă între data transmiterii anunțului de participare spre publicare în Buletinul achizițiilor publice și data-limită de depunere a candidaturilor trebuie să fie de cel puțin 20 de zile.

(4) În cazul achiziţiilor publice în care valoarea contractului care urmează să fie atribuit, estimată conform prevederilor art. 3, este egală sau mai mare decît pragurile prevăzute la art. 2 alin. (3), perioada cuprinsă între data transmiterii anunțului de participare spre publicare în Buletinul achizițiilor publice și, după caz, în Jurnalul Oficial al Uniunii Europene, și data-limită de depunere a candidaturilor trebuie să fie de cel puțin 37 de zile.”

**5.** La articolul 52, alineatele (5)-(8) se modifică și vor avea următorul cuprins:

„(5) Dialogul competitiv se iniţiază prin publicarea unui anunţ de participare în Buletinul achizițiilor publice în conformitate cu art. 28 alin.(1), prin care se solicită operatorilor economici interesaţi depunerea de candidaturi.

(6) În cazul achiziţiilor publice în care valoarea contractului care urmează să fie atribuit, estimată conform prevederilor art. 3, este egală cu sau mai mare decît pragurile prevăzute la art. 2 alin. (3), anunţul de participare va fi de asemenea publicat în Jurnalul Oficial al Uniunii Europene.

(7) Perioada cuprinsă între data transmiterii anunțului de participare spre publicare în Buletinul achizițiilor publice și, după caz, în Jurnalul Oficial al Uniunii Europene, data-limită de depunere a candidaturilor trebuie să fie de cel puțin:

a) 20 zile în cazul achiziţiilor publice în care valoarea contractului care urmează să fie atribuit, estimată conform prevederilor art. 3, este mai mică decît pragurile prevăzute la art. 2 alin. (3);

b) 37 zile în cazul achiziţiilor publice în care valoarea contractului care urmează să fie atribuit, estimată conform prevederilor art. 3, este egală sau mai mare decît pragurile prevăzute la art. 2 alin. (3).

(8) În cazul în care anunțul de participare a fost transmis spre publicare în Jurnalul Oficial al Uniunii Europene în format electronic, termenul prevăzut la alin. (7) lit. b) poate fi redus cu 7 zile.”

**6.** La articolul 53, alineatele (4)-(8) se modifică și vor avea următorul cuprins:

„(4) Negocierea cu publicarea prealabilă a unui anunţ de participare se iniţiază prin publicarea unui anunţ de participare în conformitate cu art. 28 alin.(1), prin care se solicită operatorilor economici interesaţi depunerea de candidaturi

(5) În cazul achiziţiilor publice în care valoarea contractului care urmează să fie atribuit, estimată conform prevederilor art. 3, este egală cu sau mai mare decît pragurile prevăzute la art. 2 alin. (3), anunţul de participare va fi de asemenea publicat în “Jurnalul Oficial al Uniunii Europene.”

(6) Perioada cuprinsă între data transmiterii anunțului de participare spre publicare în Buletinul achizițiilor publice și, după caz, în Jurnalul Oficial al Uniunii Europene, şi data-limită de depunere a candidaturilor trebuie să fie de cel puțin:

a) 20 zile în cazul achiziţiilor publice în care valoarea contractului care urmează să fie atribuit, estimată conform prevederilor art. 3, este mai mică decît pragurile prevăzute la art. 2 alin. (3);

b) 37 zile în cazul achiziţiilor publice în care valoarea contractului care urmează să fie atribuit, estimată conform prevederilor art. 3, este egală sau mai mare decît pragurile prevăzute la art. 2 alin. (3).

(7) În cazul în care, din motive de urgență, numărul de zile prevăzut la alin. (6) nu poate fi respectat, autoritatea contractantă are dreptul de a accelera aplicarea procedurii prin reducerea perioadei, dar nu la mai puțin de 15 zile.

(8) În cazul în care anunțul de participare a fost transmis spre publicare în Jurnalul Oficial al Uniunii Europene în format electronic, termenul prevăzut la alin. (6) lit. b) poate fi redus cu 7 zile, iar termenul prevăzut la alin. (7) poate fi redus cu 5 zile.”

**7.** La articolul 54 alineatul (1) litera c), sintagma „sau un singur operator economic are drepturi prioritare asupra lor” se exclude.

**8.** La articolul 67 alineatul (1), litera c) se modifică și va avea următorul cuprins:

„c) în cazul achiziţiilor publice de lucrări, valoarea totală a fiecărei oferte este:

- mai mare cu cel puțin 15% decât valoarea estimată a lucrărilor, calculate în conformitate cu prevederile prezentei legi; sau

- mai mică cu cel puțin 15% decât valoarea estimată a lucrărilor, calculate în conformitate cu prevederile prezentei legi, cu condiția că ofertanții nu au fost în măsură să prezinte justificări relevante în conformitate cu art. 66 alin. (4) – (5).”

**9.** La articolul 73:

alineatul (2) se modifică și va avea următorul cuprins:

„(2) Darea de seamă privind procedura de achiziție publică este un document public. Accesul persoanelor la aceste informații poate fi limitat numai în măsura în care aceste informații au fost desemnate ca fiind confidențiale de către ofertanți. Astfel de informații pot include, în special, secrete tehnice sau comerciale și aspecte confidențiale ale ofertelor.”

alineatul (3) se exclude.

**10.** Articolul 75 se modifică și va avea următorul cuprins:

„Art.75.Agenția Naţională pentru Soluționarea Contestațiilor

(1) Agenția Naţională pentru Soluționarea Contestațiilor este o autoritate publică autonomă şi independentă faţă de alte autorităţi publice, faţă de persoane fizice şi juridice, care examinează contestaţiile formulate în cadrul procedurilor de achiziţie publică.

(2) Agenția Naţională pentru Soluționarea Contestațiilor este persoană juridică de drept public, finanţată integral din bugetul de stat, şi dispune de ştampilă cu imaginea Stemei de Stat a Republicii Moldova.

(3) Agenția Naţională pentru Soluționarea Contestațiilor dispune de independenţă organizaţională, funcţională, operaţională şi financiară, își estimează costurile activităţii sale şi planifică propriul buget anual care se aprobă de Parlament pînă la 1 iulie a anului în curs și se remite Guvernului bugetul aprobat al Agenției Naţionale pentru Soluționarea Contestațiilor pentru includerea lui în proiectul legii bugetului de stat pentru anul bugetar următor.

(4) Agenția Naţională pentru Soluționarea Contestațiilor prezintă anual, până la 15 martie, Parlamentului un raport financiar privind executarea bugetului său propriu în exercițiul bugetar încheiat și un raport anual de performanță, care să includă date și analize cu privire la cazurile de soluționare a contestaţiilor.

(5) Procedura de formare şi funcţionare a Agenția Naţională pentru Soluționarea Contestațiilor, precum şi componenţa acesteia se reglementează de un regulament aprobat de Parlament.

(6) În ceea ce privește deciziile sale, Agenția Naţională pentru Soluționarea Contestațiilor este complet independentă și nu poate fi subordonată nici unei alte autorități sau instituții publice. Ea are obligația de a apăra toate drepturile și interesele legitime revendicate în contestaţiile trimise spre soluționare, fără nici o privilegiere și discriminare. Deciziile Agenției Naţionale pentru Soluționarea Contestațiilor pot fi contestate numai în instanțele de judecată.

(7) Agenția Naţională pentru Soluționarea Contestațiilor este apolitică, nu sprijină și nu acordă asistență nici unui partid politic.

(8) La solicitarea Parlamentului, Agenția Naţională pentru Soluționarea Contestațiilor prezintă rapoarte pentru o perioadă mai scurtă de un an. Agenția Naţională pentru Soluționarea Contestațiilor poate, de asemenea, să prezinte alte rapoarte Parlamentului, considerate necesare.

(9) Raportul prevăzut la alin (4) se publică pe site-ul web al Agenției Naţionale pentru Soluționarea Contestațiilor în termen de 7 zile după ce a fost prezentat Parlamentului.

(10) Agenția Naţională pentru Soluționarea Contestațiilor este formată din șase consilieri pentru soluționarea contestaţiilor (în continuare Consilieri), inclusiv directorul general și directorul general adjunct, numiţi de Parlamentului cu votul majorității simple a deputaților, la propunerea Președintelui Parlamentului. Selectarea candidaților pentru ocuparea funcției de consilier de soluționare a contestațiilor se face în baza unui concurs deschis imparțial și transparent, realizat de Comisia economie, buget și finanțe la propunerea Consiliului Național pentru Participare, Camerei de Comerț și Industrie și Guvernului. Fiecare consilier are dreptul la două mandate consecutive. Consilierii au funcții de demnitate publică.

(11) Cel puțin o jumătate din consilieri trebuie să dețină licență/masterat în drept.

(12) Poate fi numită în funcţia de consilier de soluționare a contestațiilor persoana care corespunde cumulativ următoarelor cerinţe:

1. deţine cetăţenia Republicii Moldova;
2. are capacitatea deplină de exerciţiu;
3. are studii superioare;
4. are o vechime în muncă de cel puţin 5 ani în domeniu achizițiilor publice;
5. nu are antecedente penale;
6. este aptă din punct de vedere medical să exercite funcţia, conform certificatului medical de sănătate eliberat conform legislaţiei în vigoare;
7. posedă limba de stat;
8. nu este privată de dreptul de a ocupa anumite funcţii sau de a exercita o anumită activitate, ca pedeapsă de bază sau complementară drept urmare a hotărîrii judecătoreşti definitive;
9. nu este membru al unui partid politic.

(13) Consilierii nu au dreptul:

a) să efectueze activități comerciale, direct sau prin intermediari;

b) să fie acționar sau membru al conducerii, organului administrativ sau de control în societăți comerciale, inclusiv bănci și alte instituții de credit, de asigurări sau societăți financiare, întreprinderi de stat sau societăți pe acțiuni cu capital de stat;

c) să dețină orice altă funcție publică sau privată, cu excepția activității didactice, cercetare științifică și creația literară și artistică;

d) să exercite orice alte activități profesionale și de consultanță.

(14) Consilierii nu pot participa la soluționarea unei contestaţii în cazul oricărui potențial conflict de interese.

(15) Consilierii de soluționare a contestațiilor nu au dreptul să participe la o procedură de soluționare a contestațiilor, dacă aceștia sînt într-una din situațiile descrise mai jos, motiv pentru care decizia emisă va fi anulată:

a) în cazul în care, soțul sau rudele și afini până la gradul al doilea inclusiv, au vreun interes în soluționarea contestațiilor, sau în cazul în care sunt soți, rude sau afini până la gradul al doilea inclusiv, cu oricare dintre părți;

b) în cazul în care a existat un raport între el și una dintre părți în ultimii 5 ani înainte de soluționarea cauzei;

c) în cazul în care au făcut declarații publice care au legătură cu contestația soluționată;

d) în cazul în care au primit bunuri, promisiuni de bunuri sau orice alte astfel de avantaje de la una dintre părți.

(16) Consilierii sunt obligați:

1. să-şi îndeplinească atribuţiile cu obiectivitate, respectînd principiile legalităţii, imparţialităţii, independenţei, tratamentului egal, nediscriminării în privinţa tuturor ofertanţilor şi operatorilor economici;
2. să-şi exprime votul "pro" sau "contra". Abţinerea de la vot nu se permite, cu excepţia cazului cînd el este în conflict de interese;
3. să comunice în scris preşedintelui completului de soluționare a contestațiilor orice situaţie ce ar putea atrage incompatibilitatea cu mandatul pe care îl exercită;
4. să depună, în condiţiile legislaţiei în vigoare, declaraţie cu privire la venituri şi proprietate şi declaraţie de interese personale;

(17) Mandatul consilierului încetează în cazul:

1. demisiei;
2. revocării;
3. expirării mandatului;
4. atingerii vîrstei de pensionare;
5. decesului.

(18) Parlamentul poate revoca un consilier în cazul:

a) neîntrunirii cerințele de la alin. (12);

b) rămînerii definitive a sentinţei de condamnare;

c) încălcării obligațiile prevăzute la alin. (13) - (16);

d) imposibilității, din motive de sănătate, să își exercite atribuțiile mai mult de 4 luni consecutive;

e) declarării dispariţiei fără urmă, conform legii.

(19) În cazul în care mandatul unui consilier expiră, consilierul rămâne în funcție până la numirea succesorului său.

(20) Încetarea mandatului consilierului de soluționare a contestaţiilor se aprobă de către Parlament.

(21) Directorul general al Agenției Naţionale pentru Soluționarea Contestațiilor trebuie să trimită Parlamentului o propunere de revocare a mandatului de consilier, imediat după ce a aflat de existența unei situații prevăzute în dispozițiile alineatelor (17) și (18).

(22) Directorul general adjunct al Agenției Naţionale pentru Soluționarea Contestațiilor trimite Parlamentului propunerea de revocare a mandatului directorul general, în cazurile în care află despre existența unuia dintre motivele menționate la alin.(18).

(23) Consilieri îşi desfăşoară activitatea în complete a cîte trei. În fiecare complet, cel puțin președintele trebuie să dețină diplomă de licență/masterat în drept.

(24) Ședințele în cadrul completelor sunt deliberative cu prezența tuturor celor 3 membri.

(25) Ședințele completelor sunt conduse de președintele acestuia și consemnate în procesul-verbal semnat de către toți membrii.

(26) Lucrările de secretariat ale completelor sînt asigurate de subdiviziunea structurală responsabilă, în conformitate cu regulamentul Agenției Naţionale pentru Soluționarea Contestațiilor.

(27) Agenția Națională pentru Soluționarea Contestațiilor instituie un registru în care vor fi incluși experți externi, care vor fi selectați pentru lămurirea unor aspecte de natură tehnică sau financiară în procesul de soluționare a contestațiilor.

(28) Experții atrași de Agenția Națională pentru Soluționarea Contestațiilor pentru expertizei tehnice și financiare au dreptul la o remuneraţie în mărime de 10% din salariul mediu lunar pe economie pentru fiecare zi în care participă la procesul de soluționare a contestațiilor.

(29) Deciziile în cadrul completelor sunt adoptate prin votul tuturor membrilor desemnați. Membrii care au votat împotrivă pot înregistra opinia separată în procesul-verbal al ședinței respective. Nimeni nu are voie să influențeze deciziile sau să interfereze cu deciziile grupului de soluționare a contestaţiilor.”

**11.** La articolul 76, alineatul (1) se modifică și va avea următorul cuprins:

„(1) Orice persoană care are sau a avut un interes în obținerea unui contract de achiziții publice, care consideră că, în cadrul procedurilor de achiziţie publică, un act al autorităţii contractante a vătămat un drept al său recunoscut de lege, în urma cărui fapt a suportat sau poate suporta prejudicii, are dreptul să conteste respectivul act în modul stabilit de prezenta lege.

**12.** La articolul 79:

alineatul (5), propoziția „Părţile pot fi convocate în şedinţă deschisă dacă acest lucru este considerat necesar de către Agenția Naţională pentru Soluționarea Contestațiilor.” se exclude.;

se adaugă un alineat nou cu următorul cuprins:

„(6) Agenția Naţională pentru Soluționarea Contestațiilor va organiza ședințe deschise pentru examinarea contestațiilor și va asigura publicarea pe pagina web a informației privind data și locul petrecerii ședințelor cu 3 zile lucrătoare înainte de data la care acestea vor avea loc.”;

Alineatele (6)-(11) vor deveni (7)-(12).

**13.** La articolul 80, alineatul (9) se modifica și va avea următorul cuprins:

„(9) Decizia Agenției Naţionale pentru Soluționarea Contestațiilor, inclusiv justificarea deciziei, va fi comunicată părţilor în scris, în termen de 3 zile de la pronunţare. Decizia se publică pe pagina web a Agenției Naţionale pentru Soluționarea Contestațiilor în acelaşi termen.”

**14.** La articolul 83:

alineatul (2) se modifică și va avea următorul cuprins:

“(2) Dispozițiile prevăzute la art.4 alin. (2), (3) şi (4), Art. 27 alin. (2), Art. 28 alin.(2), Art. 29 alin.(3), Art. 45 alin. (2), Art. 49 alin. (2), Art. 52 alin. (6), Art. 53 alin. (5), Art. 56 alin. (7) intră în vigoare la 31 decembrie 2020.”

se adaugă două alineate noi cu următorul cuprins:

„(4) Agenția Achiziții Publice va exercita funcțiile și atribuțiile Agenției Naţionale pentru Soluționarea Contestațiilor pînă la 31 august 2016.”

**15.** Guvernul:

a) va deschide finanţarea Agenţiei Naţionale pentru Soluţionarea Contestaţiilor;

b) va asigura Agenţiei Naţionale pentru Soluţionarea Contestaţiilor cu sediu.

**16.** În tot textul legii sintagma „Agenția de Soluționare a Contestațiilor” se substituie cu sintagma „Agenția Națională pentru Soluționarea Contestațiilor” la toate cazurile gramaticale.

**17.** Legea nr.131 din 3.07.2015 privind achiziţiile publice se completează cu o anexa nr.1 cu următorul conținut:

„Anexa nr.1

|  |  |  |  |  |  |
| --- | --- | --- | --- | --- | --- |
| **NACE**[**(2)**](http://eur-lex.europa.eu/legal-content/RO/TXT/?uri=celex%3A32008R0213#ntr2-L_2008074RO.01036701-E0002) | | | | | **COD CPV** |
| **SECŢIUNEA F** | | | **CONSTRUCŢIE** | |
| **Diviziune** | **Grupă** | **Clasă** | **Descriere** | **Note** |
| 45 |  |  | Construcţie | Această diviziune cuprinde:   |  |  | | --- | --- | | — | construcţia de clădiri şi lucrări noi, restaurare şi reparaţii curente | | 45000000 |
|  | 45.1 |  | Pregătirea şantierelor |  | 45100000 |
|  |  | 45.11 | Demolare şi terasamente | Această clasă cuprinde:   |  |  | | --- | --- | | — | demolarea imobilelor şi a altor construcţii |  |  |  | | --- | --- | | — | degajarea şantierelor |  |  |  | | --- | --- | | — | lucrări de terasament: excavarea, umplerea, nivelarea şantierelor de construcţii, săpare de şanţuri, îndepărtarea rocilor, dinamitare etc. |  |  |  |  |  | | --- | --- | --- | --- | | — | pregătirea şantierelor pentru exploatare minieră   |  |  | | --- | --- | | — | îndepărtarea solului şi alte lucrări de dezvoltare şi pregătire a terenurilor şi a şantierelor miniere | |   Această clasă cuprinde, de asemenea:   |  |  | | --- | --- | | — | drenarea şantierelor de construcţii |  |  |  | | --- | --- | | — | drenarea terenurilor agricole şi forestiere | | 45110000 |
|  |  | 45.12 | Foraje şi sondaje | Această clasă cuprinde:   |  |  | | --- | --- | | — | sondaje experimentale, foraje experimentale şi carotaje pentru construcţii, precum şi pentru studii geofizice, geologice sau alte studii similare |   Această clasă nu cuprinde:   |  |  | | --- | --- | | — | forarea puţurilor de extracţie a ţiţeiului sau a gazelor naturale, a se vedea 11.20 |  |  |  | | --- | --- | | — | forarea puţurilor de apă, a se vedea 45.25 |  |  |  | | --- | --- | | — | săparea de puţuri, a se vedea 45.25 |  |  |  | | --- | --- | | — | prospectarea zăcămintelor de ţiţei şi de gaze naturale, precum şi studiile geofizice, geologice şi seismice, a se vedea 74.20 | | 45120000 |
|  | 45.2 |  | Lucrări de construcţii complete sau parţiale şi lucrări publice |  | 45200000 |
|  |  | 45.21 | Lucrări de construcţie | Această clasă cuprinde:   |  |  | | --- | --- | | — | construcţia de clădiri de toate tipurile şi construcţia de lucrări publice |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | — | poduri (inclusiv cele destinate să susţină şosele suspendate), viaducte, tuneluri şi pasaje subterane   |  |  | | --- | --- | | — | conducte de transport, linii de comunicaţii şi linii de transport al energiei electrice pe distanţe mari |  |  |  | | --- | --- | | — | conducte de transport, linii de comunicaţii şi de transport al energiei electrice pentru reţele urbane |  |  |  | | --- | --- | | — | lucrări conexe de amenajare urbană |  |  |  | | --- | --- | | — | asamblarea şi construcţia de lucrări prefabricate pe şantiere | |   Această clasă nu cuprinde:   |  |  | | --- | --- | | — | servicii referitoare la extracţia ţiţeiului şi a gazelor naturale, a se vedea 11.20 |  |  |  | | --- | --- | | — | construcţia de lucrări complet prefabricate din elemente, altele decât betonul, fabricate de unitatea care execută lucrările, a se vedea 20, 26 şi 28 |  |  |  | | --- | --- | | — | construcţia de echipamente (altele decât clădirile) pentru stadioane, piscine, săli de sport, terenuri de tenis, circuite de golf şi alte instalaţii sportive, a se vedea 45.23 |  |  |  | | --- | --- | | — | lucrări de instalaţii, a se vedea 45.3 |  |  |  | | --- | --- | | — | lucrări de finisare, a se vedea 45.4 |  |  |  | | --- | --- | | — | activităţi de arhitectură şi de inginerie, a se vedea 74.20 |  |  |  | | --- | --- | | — | gestionarea proiectelor de construcţie, a se vedea 74.20 | | 45210000  (cu excepţia:  - 45213316  45220000  45231000  45232000 |
|  |  | 45.22 | Ridicarea de şarpante şi acoperişuri | Această clasă cuprinde:   |  |  | | --- | --- | | — | ridicarea de şarpante |  |  |  | | --- | --- | | — | montarea acoperişurilor |  |  |  | | --- | --- | | — | lucrări de etanşare | | 45261000 |
|  |  | 45.23 | Construcţia de şosele | Această clasă cuprinde:   |  |  | | --- | --- | | — | construcţia de autostrăzi, de drumuri, de şosele şi de alte căi de transport pentru vehicule şi pietoni |  |  |  | | --- | --- | | — | construcţia de căi ferate |  |  |  | | --- | --- | | — | construcţia de piste de aterizare-decolare |  |  |  | | --- | --- | | — | construcţia de echipamente (altele decât clădiri) pentru stadioane, piscine, săli de sport, terenuri de tenis, circuite de golf şi alte instalaţii sportive |  |  |  | | --- | --- | | — | marcarea cu vopsea a suprafeţelor rutiere şi a spaţiilor de parcare |   Această clasă nu cuprinde:   |  |  | | --- | --- | | — | terasamentele prealabile, a se vedea 45.11 | | 45212212 și DA03  45230000  cu excepția:  - 45231000  - 45232000  - 45234115 |
|  |  | 45.24 | Lucrări hidrotehnice | Această clasă cuprinde:  construcţia de:   |  |  | | --- | --- | | — | căi navigabile, porturi, lucrări fluviale, porturi de agrement (marinas), ecluze etc. |  |  |  | | --- | --- | | — | baraje şi diguri |  |  |  | | --- | --- | | — | dragare |  |  |  | | --- | --- | | — | lucrări subacvatice | | 45240000 |
|  |  | 45.25 | Alte lucrări de construcţie | Această clasă cuprinde:   |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | — | activităţile de construcţie specializate referitoare la un aspect comun pentru mai multe tipuri de lucrări şi care necesită competenţe sau echipamente specializate:   |  |  | | --- | --- | | — | realizarea de fundaţii, inclusiv baterea piloţilor |  |  |  | | --- | --- | | — | forarea şi construcţia de puţuri de apă, săparea de puţuri |  |  |  | | --- | --- | | — | montarea de structuri metalice nefabricate de către unitatea care execută lucrările |  |  |  | | --- | --- | | — | arcuirea structurilor metalice |  |  |  | | --- | --- | | — | aşezarea cărămizilor şi aşezarea pietrelor |  |  |  | | --- | --- | | — | montarea şi demontarea schelelor şi a platformelor de lucru proprii sau închiriate |  |  |  | | --- | --- | | — | construcţia de şemineuri şi de cuptoare industriale | |   Această clasă nu cuprinde:   |  |  | | --- | --- | | — | închirierea de schele fără montare şi demontare, a se vedea 71.32 | | 45250000  45262000 |
|  | 45.3 |  | Lucrări de instalaţii |  | 45300000 |
|  |  | 45.31 | Lucrări de instalaţii electrice | Această clasă cuprinde:  instalarea, în clădiri sau în alte proiecte de construcţie, a următoarelor elemente:   |  |  | | --- | --- | | — | cabluri şi aparate electrice |  |  |  | | --- | --- | | — | sisteme de telecomunicaţii |  |  |  | | --- | --- | | — | instalaţii electrice de încălzire |  |  |  | | --- | --- | | — | antene pentru clădiri rezidenţiale |  |  |  | | --- | --- | | — | sisteme de alarmă împotriva incendiilor |  |  |  | | --- | --- | | — | sisteme de alarmă antiefracţie |  |  |  | | --- | --- | | — | ascensoare şi scări rulante |  |  |  | | --- | --- | | — | paratrăsnete etc. | | 45213316  45310000  cu excepția:  - 45316000 |
|  |  | 45.32 | Lucrări de izolare | Această clasă cuprinde:   |  |  | | --- | --- | | — | instalarea, în clădiri sau în alte proiecte de construcţie, de materiale de izolare termică, acustică şi împotriva vibraţiilor |   Această clasă nu cuprinde:   |  |  | | --- | --- | | — | lucrări de etanşare, a se vedea 45.22 | | 45320000 |
|  |  | 45.33 | Instalaţii | Această clasă cuprinde:   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | — | instalarea, în clădiri sau în alte proiecte de construcţie, a următoarelor elemente:   |  |  | | --- | --- | | — | instalaţii şi echipamente sanitare |  |  |  | | --- | --- | | — | echipamente pentru distribuţia gazelor |  |  |  | | --- | --- | | — | echipamente şi conducte de încălzire, de ventilare, de refrigerare sau de climatizare |  |  |  | | --- | --- | | — | instalarea de pulverizatoare automate împotriva incendiilor | |   Această clasă nu cuprinde:   |  |  | | --- | --- | | — | instalarea sistemelor electrice de încălzire, a se vedea 45.31 | | 45330000 |
|  |  | 45.34 | Alte lucrări de instalaţii | Această clasă cuprinde:   |  |  | | --- | --- | | — | instalarea sistemelor de iluminat şi de semnalizare pentru şosele, căi ferate, aeroporturi şi porturi |  |  |  | | --- | --- | | — | instalarea, în clădiri sau în alte proiecte de construcţie, a instalaţiilor şi a echipamentelor neclasificate în altă parte | | 45234115  45316000  45340000 |
|  | 45.4 |  | Lucrări de finisare |  | 45400000 |
|  |  | 45.41 | Tencuire | Această clasă cuprinde:   |  |  | | --- | --- | | — | aplicarea, în clădiri sau în alte proiecte de construcţie, a ipsosului şi a stucului pentru structuri sau ornamente interioare şi exterioare, inclusiv a materialelor de făţuire asociate | | 45410000 |
|  |  | 45.42 | Tâmplărie şi dulgherie | Această clasă cuprinde:   |  |  | | --- | --- | | — | instalarea de uşi, ferestre, rame şi tocuri pentru uşi şi ferestre, bucătării echipate, scări, echipamente pentru magazine şi echipamente similare, din lemn sau din alte materiale, nefabricate de unitatea care execută lucrările |  |  |  | | --- | --- | | — | amenajări interioare, precum plafoane, structuri de acoperire a pereţilor din lemn, compartimentări mobile etc. |   Această clasă nu cuprinde:   |  |  | | --- | --- | | — | acoperirea cu parchet sau alte materiale de acoperire a podelelor din lemn, a se vedea 45.43 | | 45420000 |
|  |  | 45.43 | Îmbrăcarea podelelor şi a pereţilor | Această clasă cuprinde:   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | — | instalarea, în clădiri sau în alte proiecte de construcţie, a următoarelor elemente:   |  |  | | --- | --- | | — | placaje ale pereţilor din ceramică, beton sau piatră |  |  |  | | --- | --- | | — | parchete şi alte materiale de acoperire a podelelor din lemn şi mochete şi alte materiale de acoperire a podelelor din linoleum, inclusiv din cauciuc sau din alte materiale plastice |  |  |  | | --- | --- | | — | materiale de placare a podelelor şi a pereţilor din granit, marmură sau ardezie |  |  |  | | --- | --- | | — | tapete | | | 45430000 |
|  |  | 45.44 | Vopsitorie şi montare de geamuri | Această clasă cuprinde:   |  |  | | --- | --- | | — | vopsirea interioară şi exterioară a clădirilor |  |  |  | | --- | --- | | — | vopsirea lucrărilor publice |  |  |  | | --- | --- | | — | montarea sticlei, a oglinzilor etc. |   Această clasă nu cuprinde:   |  |  | | --- | --- | | — | instalarea ferestrelor, a se vedea 45.42 | | 45440000 |
|  |  | 45.45 | Alte lucrări de finisare | Această clasă cuprinde:   |  |  | | --- | --- | | — | instalarea piscinelor private |  |  |  | | --- | --- | | — | curăţirea pereţilor exteriori ai clădirilor cu ajutorul aburilor, prin sablare sau alte metode similare |  |  |  | | --- | --- | | — | celelalte lucrări de finalizare şi finisare a clădirilor necuprinse în altă parte |   Această clasă nu cuprinde:   |  |  | | --- | --- | | — | curăţirea pereţilor interiori ai clădirilor şi ai altor construcţii, a se vedea 74.70 | | 45212212 și DA04  45450000 |
|  | 45.5 |  | Închirierea de echipamente de construcţie cu operator |  | 45500000 |
|  |  | 45.50 | Închirierea de echipamente de construcţie cu operator | Această clasă nu cuprinde:   |  |  | | --- | --- | | — | închirierea de maşini şi materiale de construcţie sau demolare fără operator, a se vedea 71.32 | |  |

[(2)](http://eur-lex.europa.eu/legal-content/RO/TXT/?uri=celex%3A32008R0213#ntc2-L_2008074RO.01036701-E0002)  Regulamentul (CEE) nr. 3037/90 al Consiliului din 9 octombrie 1990 privind clasificarea statistică a activităţilor economice în Comunitatea Europeană ([JO L 293, 24.10.1990, p. 1](http://eur-lex.europa.eu/legal-content/RO/AUTO/?uri=OJ:L:1990:293:TOC)). Regulament modificat ultima dată prin Regulamentul (CEE) nr. 761/93 al Comisiei ([JO L 83, 3.4.1993, p. 1](http://eur-lex.europa.eu/legal-content/RO/AUTO/?uri=OJ:L:1993:083:TOC)).”

Anexele nr.1-3 vor deveni nr.2-4, iar trimiterile din Lege la anexele respective se vor modifica corespunzător.

**Art.II.** - În anexa la Legea nr.199 din 16 iulie 2010 cu privire la statutul persoanelor cu funcţii de demnitate publică (Monitorul Oficial al Republicii Moldova, 2010, nr.194-196, art.637), cu modificările ulterioare, după poziţia „Director, director adjunct al Agenţiei Naţionale pentru Reglementare în Comunicaţii Electronice şi Tehnologia Informaţiei” se introduce poziţia:

„Director general, director general adjunct, consilier de soluționare a contestațiilor al Agenției Naţionale pentru Soluționarea Contestațiilor”.

**Art.III.** – În anexa nr.3 la [Legea nr.355-XVI din 23 decembrie 2005](lex:LPLP20051223355) cu privire la sistemul de salarizare în sectorul bugetar (Monitorul Oficial al Republicii Moldova, 2006, nr.35–38, art.148), cu modificările ulterioare, după compartimentul „Consiliul Concurenţei” se introduce compartimentul “Agenția Naţionale pentru Soluționarea Contestațiilor” cu următorul cuprins:

|  |  |
| --- | --- |
| Agenția Naţionale pentru Soluționarea Contestațiilor | |
| Director general | 9585 |
| Director general adjunct | 8775 |
| Consilier de soluționare a contestațiilor | 8100 |